納吉阿都拉薩

納吉阿都拉薩，係馬來西亞政治人，第六任馬來西亞首相。佢亦擔任過財務部長同彭亨州北根議會議員、第七任巫統主席。

納吉係遜尼派穆斯林，喺諾丁漢大學畢業，老婆係羅斯瑪·曼梳。佢係馬來西亞第二任首相阿都拉薩大仔，1976年阿都拉薩死後，納吉獲選為馬來西亞國會北根議員，接咗阿都拉薩呢個位，從而投身政壇。2004年1月7號，納吉任馬來西亞副首相。2009年4月3號接任阿布都拉·巴達威做第六任馬來西亞首相，直到2018年第14屆馬來西亞下議院選舉。

納吉在任首相期間，捲入一個馬來西亞發展有限公司醜聞。2020年佢因為涉及弊案嘅「SRC洗錢案」嘅7項指控全部成立，被判監12年同罰款2億1000萬令吉，如果交唔到罰款就加監5年。納吉提出上訴，2022年8月23號俾聯邦法院五司一致駁回，即時送入加影監獄，成為馬來西亞歷史上第一位被判入獄嘅前首相。2023年3月31號，聯邦法院裁定駁回納吉為尋求檢討洗錢案終極判決所提出嘅申請。

事件

納吉涉及一個馬來西亞發展有限公司醜聞、阿爾丹杜雅·沙麗布謀殺案、鮋魚級潛水艇抽佣案等多項醜聞。

一個馬來西亞發展有限公司醜聞

納吉做首相期間，佢開拓嘅國營基建企業「一個馬來西亞發展有限公司」喺2013-2015年被爆出負債421億令吉，引發咗貪污醜聞同爭議。2015年，納吉俾美國《華爾街日報》同馬來西亞《沙撈越報告》指控，將馬來西亞政府管轄嘅一馬公司資金轉入佢嘅個人銀行戶口，涉及金額超過26.7億令吉——呢單廿六億門事件或者一個馬來西亞發展有限公司醜聞，導致令吉大跌。之後官方澄清，嗰筆26億令吉嘅款項其實係政治捐獻，捐獻者係一個嚟自中東嘅人士，係沙地阿拉伯王室人物。但係對於捐獻嘅目的，冇統一嘅講法。美國司法部嘅最新調查顯示，嗰筆錢其實係嚟自Tanore金融機構，而唔係嚟自沙特王室。

2016年3月28號，澳洲電視節目Four Corners播放一集名為「恐懼國度：馬來西亞的金錢與命案」，播出有關納吉銀行賬戶有大量金錢流入嘅新指控。

2018年納吉落台之後，於5月12號因貪腐案同老婆羅斯瑪·曼梳畀新任首相馬哈迪限制出境。5月16到17號，警方以調查一馬公司案為由，突擊同納吉有關嘅住宅同辦公樓，搜獲大批現款、首飾、手提袋及同名表等財物，總值或高達11億令吉。嗰次行動中警方起獲嘅首飾超過1萬2000件，亦充公咗由26個唔同國家貨幣組成、折合馬幣1億1670萬令吉嘅現款。警方表示，呢次係馬來西亞有史以嚟充公數額最大嘅充公案。

7月3號下晝，納吉喺屋企俾馬來西亞反貪污委員會逮捕，佢喺7月4號朝早8點半被帶到吉隆坡法庭。納吉共面臨四項指控，三項係刑事法典第409條文下嘅失信罪，另一項係濫用SRC國際有限公司4200萬令吉嘅貪污罪。

8月8號，納吉被追加3項洗黑錢嘅指控。首項控狀指納吉於2014年12月26號，喺吉隆坡大馬伊斯蘭銀行，以佢嘅個人戶口接收咗2700萬令吉，而呢筆款項實則係非法活動嘅收益。次控狀指納吉於同日同地點，接收500萬令吉嘅非法款項。第三項控狀指納吉佈於2015年2月10號，喺相同地點接收1000萬令吉嘅非法款項。

9月19號，納吉因涉嫌一馬公司舞弊案而再遭馬來西亞反貪污委員會逮捕，該案中納吉被指涉嫌以個人銀行戶口接收一筆數額高達26億令吉嘅匯款。次日，佢喺大馬反貪法令第23條文下，面對21項洗黑錢同4項貪污受賄嘅控狀。納吉否認所有控狀，並以500萬令吉保外候審。

2019年4月3號，納吉涉嫌嘅SRC國際有限公司4200萬令吉嘅貪污罪案開始受審。

11月11號，高庭宣判納吉涉及SRC國際公司3項刑事甩底、1項濫權同3項洗黑錢案，所有控狀罪表證成立，納吉需要出庭自辯，係馬來西亞獨立以嚟，第一位出庭自辯嘅前首相。

2020年7月28號，吉隆坡高等法庭宣判，納吉涉及一馬弊案嘅SRC洗黑錢案嘅7項指控，包3項刑事甩底罪、1項濫權同3項洗黑錢控罪成立，各判坐監10年；濫權控罪判坐監12年，兼罰款2億1000萬令吉；至於3項洗黑錢控罪，各判坐監10年。7項加嘅刑罰總共坐監72年同罰款2億1000萬令吉，但各項刑期同時執行，最終判處坐監12年同罰款2億1000萬令吉，如果唔畀罰款篇加監5年。兩日後納吉透過代表律師向法院入禀三份申請書提出上訴。

9月14號，納吉登上馬來西亞反貪污委員會嘅貪污罪犯資料名單，成為馬來西亞首名上榜嘅前首相，以及該貪污罪犯名單中嘅最高前公職人員。

2021年4月5號，馬來西亞上訴庭就納吉所涉SRC國際公司4200萬令吉案提出嘅上訴舉行聆訊。同日，由於納吉拖欠近17億令吉所得稅，內陸稅收局向佢發出破產通知書，納吉直言，隨住接獲破產通知書，佢將失去國會議員資格，以及失去喺全國大選競選嘅資格。經過15日嘅開庭聆訊後，納吉嘅SRC國際公司上訴案喺5月18號完成審訊，擇日宣布判決。同樣5月18號，納吉嘅二仔納茲福丁因未繳清高庭於2020年7月諭令佢支付3760萬令吉嘅所欠稅款，而接獲內陸稅收局發出嘅破產通知書。

2021年12月8號，納吉喺SRC國際公司案中上訴失敗，上訴庭三司宣判維持高庭嘅原判。之後佢向聯邦法院入禀上訴通知書。

蒙古女郎遇害案

納吉曾有過一位親密助手叫阿都拉薩·巴金達，佢係於2007年一位蒙古女郎阿爾丹杜雅·沙麗布謀殺案受審嘅三名被告之一，但其後無罪釋放。納吉喺一張相被捉到與阿都拉薩·巴金達同阿爾丹杜雅·沙麗布喺埋一齊。

2008年7月3號，阿都拉薩·巴金達請嘅私家偵探巴拉蘇巴馬廉揭露納吉同阿爾丹杜雅·沙麗布擁有性關係。而阿丹杜雅更係馬來西亞向法國買潛水艇嘅中間人，並曾經向納吉索取50萬美元嘅佣金。巴拉指出，雖然佢俾警方錄口供時，曾告知納吉與同阿丹杜雅擁有親密嘅關係，但警方冇將呢啲內容刪除，冇納入到供詞，檢控官亦冇喺法庭上盤問佢呢件事。7月10號，納吉喺閉門召開嘅巫統特別匯報會上，對著全國191個巫統區部、巫青團、婦女組及女青年團領袖約800人嘅面前，以真主嘅名義發誓，否認自己曾經同阿丹杜雅見面，或彼此互相認識。

2019年12月，死囚阿茲拉通過律師發佈法定聲明，指控納吉就係下令佢殺害阿爾丹杜雅嘅指使人，並入稟法庭申請審核裁決，獲聯邦法院批准，將於2020年4月聆訊。

國民服務計劃 
馬來西亞國民服務計劃由納吉喺擔任副首相時創立，但一直都管理不善，截至2008年5月已有16人喺馬來西亞國民服務中喪生。

納吉回應：「只有14名孩子死亡，應盡量減少呢啲死亡嘅不良報導。」對於因16名孩子死亡而出現暫停計劃嘅呼籲，納吉回應時表示「並唔可行因為該計劃係多方涉及嘅」。該聲明令馬來西亞嘅父母同公眾不滿，有人認為納吉關注嘅係避免死亡數字持續增加多過孩子嘅死亡。

回教國論
2007年7月17號，時任副首相納吉發表言論指馬來西亞從嚟唔係世俗國家而係「一個擁有本身特徵嘅回教國」，佢講：「回教係我國嘅官方宗教，我國係回教國，但唔表示我哋唔尊重非回教徒，回教徒同非回教徒都享有本身嘅權益」。該言論隨後引起各界嘅迴響。

國會反對黨領袖林吉祥反駁同斥責呢番言論，指納吉單方面、獨斷同違反憲法地詮釋喺馬來西亞獨立初期，由各族先輩共同協議嘅建國基本原則。國陣第二大成員黨馬華公會嘅中央宣傳局隔日也特咪發表文告斬釘截鐵地表明馬來西亞係一個世俗國。馬華總秘書黃家泉喺翻閱了草擬聯邦憲法時嘅檔案後指出，馬來西亞肯定係一個世俗國，也係獨立先賢們所達至嘅社會契約同共識。馬華馬六甲市區國會議員王乃志指出：「我國嘅穆斯林占大多數並唔代表馬來西亞係一個回教國，而係馬來西亞係一個擁有大部分穆斯林嘅世俗國」。

Google翻譯事件
2011年4月28號，納吉執掌嘅首相署喺中華人民共和國國務院總理溫家寶訪問時，被疑採用唔規範嘅「網站翻譯」模式，將歡迎布條嘅馬來文內容翻譯成語意不通嘅中文字句，喺文化交流上造成負面形象。
巫語原文：「Istiadat Sambutan Rasmi Sempena Lawatan Rasmi TYT Wen Jiabao Ke Malaysia」
網站翻譯：「正式歡迎儀式，與佢一起溫家寶閣下嘅正式訪問馬來西亞」
實際含義：「溫家寶先生閣下正式訪問馬來西亞嘅官方歡迎儀式」
納吉喺事發第二日向溫家寶道歉，溫家寶回應為「小事一件」而唔影響兩國邦交。事件被報導後引起馬來西亞國內外普遍議論，而喺國內亦有部分馬來西亞華人認為馬來西亞政府官員漠視中文。亦有部分馬來西亞人士同網民質疑係用咗Google等翻譯程式。

國慶出國度假
2011年8月31號，為馬來西亞獨立日，納吉喺當日前往澳洲度假。由於過去幾個首相都唔曾喺國慶日期間出國度假，就民主行動黨嘲諷納吉「創落咗國際嘅紀錄」。

此外，據《馬新社》報導，納吉遠赴澳洲期間呢，喺一場同馬來西亞留學生交流晚宴上所發表嘅演說，獲得出席嘅學生一片讚好。但《當今大馬》通過一個社交網站得悉喺澳洲求學嘅學生，申訴其本身嘅言論遭篡改。當日出席晚宴嘅學生唔認佢《馬新社》嘅報導，聲稱本身嘅言論已遭添油加醋嘅篡改，佢哋反稱納吉當晚嘅演說內容唔咩特別。

一個大馬國民餐單計劃
2011年10月18號，納吉高調以馬幣3令吉購買特色午餐，菜色包括雜菜、雞肉和煎蕊冰，引起了官方媒體嘅大肆報導。10月20號早上，人民公正黨派出數名議員助理突擊納吉到訪嘅3家「一個大馬人民餐單」計劃餐館，只不過發現3令吉根本買唔到納吉前天食過嘅經濟飯，只能買到白飯、一份魚同一份雜菜，要享用如納吉早前選擇嘅午餐則需花費6令吉。 

公正黨喺餐館購買了經濟飯後，再到國會大廈召開記者會揭露此事。公正黨峇都國會議員蔡添強表示根據助理嘅調查，業者提供嘅「一個大馬人民餐單」經濟飯係「貨唔對辦」。

通菜論
2014年1月12號，時至百物漲價掀起民怨之際，納吉喺登嘉樓甘馬挽嘅活動上以通菜降價為例，為國陣政府辯護話：「菜價格有時漲，有時降。今日我喺報章上讀到，有D菜已經降價。通菜之前漲價，而家已經降價。點解唔贊政府？當漲價時，就要怪政府。呢唔公平，因為漲價與否要睇天氣等情況而定……」。之後應該言論快手成為網絡笑柄，網民紛紛發揮創意，製圖襯以納吉嘅「通菜論」，極盡嘲諷之能事。

推行消費稅
2015年4月1日，納吉推行了消費稅，稅率為6%，並對某些物品及服務實施豁免消費稅舉措。

自GST推行之後，據智庫達魯依山研究所嘅民調顯示，有八成以上嘅民調覺得消費稅會帶嚟通貨膨脹，自馬哈迪於2018年再任相之後，於6月1日將GST降至0%，馬來西亞嘅GST政策實施三年兩個月後停施。

2015年國家安全理事會法案
2015年12月，《2015年國家安全理事會法案》經過六個鐘嘅辯論後喺國會通過。呢法案賦予納吉更大嘅權，可以以安全理由指定馬來西亞任何一區為保安區。執法機構可以喺畀指定嘅一區無使實證進行拉，抄同沒收任何產業。該法案受到人權組織批評指俾政府濫權。馬來西亞律師公會直呼呢係「傾向成為專制政府」嘅法案。政府捍衛此法案，部長沙希旦表示要法律可以更好嘅協調各制服執法單位，對安全到威脅即時做出反應採取做嘢，仲要法律唔違反聯邦憲法下嘅基本人權保障。

華裔遭殃論
2017年9月16號，納吉喺太子世界貿易中心舉行嘅華社愛國大集會上警告，若馬來西亞失去和平，華裔將最先成為箭靶：「我哋擁有馬來西亞願景同新夢想。若呢國家冇和平，嗰會怎樣？」「若呢個國家冇和平，華裔將最先成為箭靶。」。

納吉嘅「華裔遭殃論」引起喺野黨強烈批評。民主行動黨居鑾國會議員劉鎮東發文告呼籲人民，畀予納吉同馬華公會一個教訓，以讓佢哋學習尊重選民同民主。另外，行動黨無拉港區州議員黃田志亦喺文告中講，納吉言論係徹頭徹尾嘅恐嚇同煽動，其目的係要令華社感到不安。

閉目養神
2017年11月22號，菲律賓網媒「PhilNews」報導指納吉喺第31屆東盟峰會上，菲律賓總統杜特地致詞時閉目養神。該網媒也截圖了峰會直播畫面，畫面可見納吉閉上眼似乎喺唞，而佢身旁嘅紐西蘭總理阿德恩則神情嚴肅嘅聆聽演講。

分享養生秘訣
2018年2月22號，納吉喺馬來西亞國立大學2018年財政預算案分享問答環節中，傳授自己保持健壯嘅秘訣：「我唔食白飯，只食秘魯嚟嘅藜麥。」「我唔係很中意運動嘅。我嘅問題係我很中意食物。但需要控制，例如我唔食飯，我食藜麥。」。此番言論喺馬來西亞引起爭議，納吉被批同普通民眾相比，生活過於奢侈。前首相馬哈迪喺Facebook揶揄講：「我食本地米罷了。」。民主行動黨元老林吉祥指出，納吉食嘅藜麥，比3000萬名馬來西亞人平日食嘅白米貴23倍，明顯同人民嘅困苦脫節。

華人唔適任財長論
2019年11月14號，納吉喺一場講座會上，針對林冠英作為財政部長一事發表仇視華人嘅言論。喺視頻中納吉對同會者聲稱，由民主行動黨領袖擔任財政部長將讓馬來人嘅尊嚴蕩然無存：「若財政部長係行動黨，馬來人嘅尊嚴要放喺邊度？佢可以照顧到馬來人嘅尊嚴咩？馬來人嘅議程佢完全唔知。」。對此希望聯盟四黨嚴厲譴責納吉，聲稱林冠英唔適任財政部長，理由竟係因為林冠英係華人，無法維護馬來人尊嚴。佢哋也認為，納吉嘅言論表現出佢係種族主義者。

騎摩哆冇戴頭盔遭舉報
2020年8月26號，民主行動黨芙蓉區國會議員陸兆福展示咗納吉等多名國民聯盟議員喺仕林補選助選時騎乘摩哆車頭戴宋谷，冇帶頭盔嘅相。針對噉嘅事，交通部長魏家祥表示，佢將示官員根據程式調查噉嘅事，絕對唔偏袒任何一方。8月28號，納吉重返仕林乘坐摩哆助選時戴上頭盔。

個人榮譽 
  北京外國語大學名譽博士

攷

馬來西亞首相
馬來西亞副首相
穆斯林